Charles Sherwood Stratton

Charles Sherwood Stratton (født 4. januar 1838, død 15. juli 1883) var en kortvokst amerikansk artist som opptrådte under artistnavnet General Tom Thumb («general Tommeliten») eller bare Tom Thumb. Han oppnådde stor berømmelse som en av de tidligste hovedattraksjonene i «humbugkongen» og sirkuspioneren  P. T. Barnums freak show-forestillinger og framvisninger av kuriositeter i Barnum's American Museum.
Charles Stratton og Barnum var begge fra Bridgeport i Connecticut og begynte samarbeidet allerede i 1843. Da viste impressarioen fram Stratton som fireåring under påstanden om at gutten var elleve. Under en rundreise i Europa på 1840-tallet, møtte de blant annet den engelske dronning Victoria og tsar Nikolaj I. I 1863 giftet Charles Stratton seg med den 63 cm lange Lavinia Warren (1841-1919) som han også opptrådte sammen med. Under Barnums ledelse ble Stratton en rik mann. Da han døde av hjerneslag som 45-åring, målte han 102 cm. Ti tusen mennesker skal ha møtt fram til gravferden.

 Referanser 

 Eksterne lenker 


Kategori:Sirkusartister
Kategori:Personer fra Bridgeport